10. lipnja u Domovinskom ratu

**Domovinski rat po nadnevcima**: 10. lipnja u Domovinskom ratu.

- Osnovan Odbor Srpske demokratske stranke u Vukovaru.

- Istražni sudac Vojnog suda u Sarajevu Alaga Bajramović donio rješenje da se istraga protiv uhićenih Splićana vodi u Sarajevu, jer istra2ni sudac Vojnog suda u Splitu nije bio spreman preuzeti vođenje predmeta.

- U Pakracu pri rutinskoj kontroli prometa mučki ubijen hrvatski policajac Vlado Laučan.

- Bosnu i Hercegovinu brani samo 79 specijalaca, objašnjava predsjednik Predsjedništva BiH Alija Izetbegović nemogućnost obrane te republike od unutarnje i vanjske agresije na nju.

- U susretu s misijom Svjetske banke u Zagrebu, ministar obnove Republike Hrvatske Slavko Degoricija priopćio da se ukupna ratna šteta u Hrvatskoj procjenjuje na oko 20 milijardi dolara, no ona nije i konačna.

- Srpski zrakoplovi zasuli položaje branitelja Sarajeva kazetnim bombama i bojnim otrovima, javlja Radio BiH.

- "Beograd je stvorio čudovište", izjavio zamjenik državnog sekretara SAD Lawrence Eagleburger u New Yorku.

- Zadar, u kojem već dva mjeseca traje opća opasnost, pretrpio još jedan žestok napad srpskog topništva.

- Učestali neprijateljski napadi duž šibensko-drniškog bojišta - Skradin ponovno na udaru četničkih topova.

- Vijeće sigurnosti prihvatilo već utanačen nacrt rezolucije kojom bi se od glavnog tajnika UN zatražilo da odredi načine mogućeg razmještaja promatrača na granicama BiH.

- Napadi Armije Bih na Hrvate srednje Bosne se nastavljaju, tako su **Muslimani u Vitezu počinili monstruozan zločin - ubili su 8 hrvatske djece koja su igrala košarku.**

- SAD najavile u Ateni da su spremne poslati kopnene snage u Makedoniju na raspolaganje UN.

- Zapadni vojni savez prihvatio zahtjev UN da pošalje svoje zrakoplovstvo zbog zaštite BiH - tako će sedamdesetak lovaca i bombardera poatrolirati nebom BiH.

- Stupio na snagu Ženevski dogovor predstavnika Federacije BiH i bosanskih Srba o suzdržavanju od ofenzivnih vojnih operacija ili drugih provokativnih aktivnosti u idućih mjesec dana.

**- Prema mišljenju "jugoslavenske" ministrice za ljudska prava i prava manjina Margit Savović, Hrvate čeka zla i neizvjesna sudbina, jer Hrvata u "SRJ" ne postoji; po važećem zakonu oni nisu ni narod ni manjina.**

- Ruski predsjednik Boris Jeljcin rekao kako Moskva i Washington imaju "različit pristup rješavanju bosanskog pitanja".

- Predsjednik Tuđman stigao vlakom, preko Okučana, u Vinkovce, te time ispunio obećanje dano Slavoncima.

- Nakon odluke Kongresa o jednostranom ukidanju embarga na oružje za vladu BiH, Bijela kuća najavila mogućnost ulaganja veta na taj zakon.

- Snage UNPROFOR-a dobile nalog da se strogo pridržavaju dosadašnjeg mandata tako dugo dok Vijeće sigurnosti ne odluči drugačije, što znači da će i dalje samo održavati mir i pokušavati stabilizirati stanje na terenu, što se nedvojbeno smatra novim ustupkom Karadžiću.

- "SRJ" ometa međunarodno nastojanje za osudu ratnih zločina i kršenje ljudskih prava na području bivše Yugoslavije, objavila u Washingtodnu Međunarodna helsinška federacija za prava čovjeka.

- Srbi s Pala oduševljeno prihvatili zarobljavanje "plavih kaciga", piše beogradski list "Telegraf".

- Nakon što je spašeni američki pilot O'Grady proglašen junakom, Britanci i Francuzi spominju da i oni imaju svoje junake u Bosni.

- Slovenija potpisala sporazum o pridruženom članstvu s Europskom unijom.

## Izvori

* Hrvatski informativni centar *Hrvatski spomenar: 1. lipnja - 10. svibnja*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.